01/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Cédula de notificación a Jesús Manteiga Manteiga do acordo de incoación do expediente de extinción dun título concesional no río Mero e regatos Rochino e Filgueira, Concello de Cesuras, A Coruña, e anuncio de sometemento a IP (Clave: 11/122/1/3)

Con data 15/11/1958 ditouse resolución pola Dirección General de Obras Hidráulicas pola que se outorga a Jesús Manteiga Manteiga o aproveitamento dun caudal de 500 l/s (400 l/s do río Mero, 30 l/s do regato Rochino e 70 l/s do regato Filgueira), con destino á produción de forza motriz para o accionamento dun muíño fariñeiro e enerxía eléctrica para uso público, no concello de Cesuras, A Coruña. O director de Augas de Galicia ditou con data do 07/11/2014 acordo de incoación do expediente de extinción por causa de caducidade do título concesional existente no río Mero e nos regatos Rochino e Filgueira, pola falta de explotación do aproveitamento durante tres anos consecutivos, por causas imputables ao titular concesional. Por medio da presente cédula, e segundo o disposto nos artigos 58.1 e 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, notifícaselle a Fausto Jose Achbari Asins o referido acordo polo que se acorda a extinción do título concesional existente no río Mero e nos regatos Rochino e Filgueira, transcribíndose a continuación a súa parte dispositiva: PRIMEIRO.- Iniciar o expediente de extinción por causa de caducidade do título concesional outorgado a Fausto Jose Achbari Asins por resolución do 15/11/1958 no río Mero, no regato Rochino e no regato Filgueira, no concello de Cesuras (A Coruña), con base na interrupción permanente da explotación durante tres anos consecutivos, por causas imputables ao titular. SEGUNDO.- Dispor a notificación do contido deste acordo ao concesionario, co fin de que no prazo de dez (10) DÍAS poida formular as alegacións e presentar os documentos que na súa defensa considere oportunos”. Asemade, en virtude do principio de celeridade, procédese no mesmo acto a someter o dito expediente a información pública, de conformidade e aos efectos previstos nos artigos 163.3 e 165 do Regulamento do dominio público hidráulico, aprobado por Real Decreto 846/1986, do 11 de abril, durante un prazo de vinte días, a contar desde o día seguinte ao da publicación do presente anuncio, durante o cal poderá comparecer por escrito ante Augas de Galicia, nas oficinas sitas na Rúa Tomiño nº 16, baixo, 15703 Santiago de Compostela, calquera persoa, incluído o titular do dereito, que poida resultar afectada pola extinción do mesmo, manifestando cuanto considere conveniente. - Clave e denominación do aproveitamento: 11/122/1/3, Aproveitamento Hidroeléctrico no río Mero e nos regatos Rochino e Filgueira - Titular do aproveitamento: Fausto Jose Achbari Asins - Caudal máximo de auga concedido: 500 l/s (400 l/s do río Mero, 30 l/s do regato Rochino e 70 l/s do regato Filgueira) - Corrente de onde se derivan as augas: río Mero, regato Rochino e regato Filgueira - Termo municipal onde radican as obras: Cesuras (A Coruña) - Causa de extinción: caducidade, pola interrupción permanente da explotación, por causas imputables ao titular concesional - Servidumes: descoñecidas - Iniciación: de oficio Santiago de Compostela, 10 de novembro de 2014 O director de Augas de Galicia Gonzalo Mosqueira Martínez